**LĒMUMS**

LIEPĀJĀ

|  |  |  |
| --- | --- | --- |
| 2021.gada 22.aprīlī | Nr.160/5  (prot. Nr.5, 32.§) |  |

Par zemesgabala Krūmu ielā, blakus

nekustamajam īpašumam Krūmu ielā 32,

daļas nomas līguma termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1.apakšpunktu un 53.punktu, izskatot SIA "Namu serviss APSE" 2021.gada 1.marta vēstuli Nr.63/Ai "Par zemes nomas līgumu pagarinājumu Krūmu ielas daļai, Liepājā", zemes nomas līgumu, kas 2016.gada 4.aprīlī noslēgts starp Liepājas pilsētas pašvaldību un SIA "Namu serviss APSE", Liepājas pilsētas pašvaldības Nekustamo īpašumu jautājumu konsultatīvās komisijas 2021.gada 10.marta priekšlikumu (sēdes protokols Nr.3) un Liepājas pilsētas domes pastāvīgās Pilsētas attīstības komitejas 2021.gada 15.aprīļa lēmumu (sēdes protokols Nr.4), LIEPĀJAS PILSĒTAS DOME

N O L E M J :

1. Piekrist, ka tiek turpinātas nomas tiesiskās attiecības ar SIA "Namu serviss APSE" (reģistrācijas Nr.42103033900; juridiskā adrese: Zivju iela 11/13-7N, Liepāja), kā dzīvojamo māju Krūmu ielā 30 un Krūmu ielā 32 pārvaldnieku (apsaimniekotāju), par zemesgabala Krūmu ielā, Liepājā (kadastra apzīmējums 1700 012 0854), blakus nekustamajam īpašumam Krūmu ielā 32, daļas 84 kv.m platībā nomu teritorijas labiekārtošanai un autostāvvietu izveidošanai dzīvojamo māju Krūmu ielā 30 un Krūmu ielā 32 iedzīvotājiem.

2. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt līgumu par nomas tiesisko attiecību turpinājumu līdz 2026.gada 3.aprīlim.

3. Gadījumā, ja SIA "Namu serviss APSE", kā dzīvojamo māju Krūmu ielā 30 un Krūmu ielā 32 pārvaldnieka (apsaimniekotāja), vainas dēļ līgums par nomas tiesisko attiecību turpinājumu netiek noslēgts viena mēneša laikā no lēmuma pieņemšanas dienas, lēmums zaudē spēku un zemesgabala daļa atbrīvojama.

4. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei, nomniekam | |